વડાપ્રધાન નરેન્દ્ર મોદી જયારે જીસીએના ચેરમેન હતા ત્યારે તેમણે મોટેરાને વિશ્વનું સૌથી મોટું ક્રિકેટ સ્ટેડિયમ બનાવવાનું સ્વપ્ન જોયું હતું. તેમના સ્વપ્નને સાકાર કરવા ગુજરાત ક્રિકેટ એસોસિયેશનના ઉપપ્રમુખ પરિમલ નથવાણી દ્વારા લેટર ઓફ એક્સેપ્ટન્સ L&T કંપનીને સોંપ્યો હતો. જુના સ્ટેડિયમને સંપૂર્ણ રીતે જમીનદોસ્ત કરીને નવી ડિઝાઈન અને નવા કનસેપ્ટ સાથે નવું સ્ટેડિયમ બનાવવામાં આવશે. આંતરરાષ્ટ્રીય કક્ષાના આ સ્ટેડિયમમાં ત્રણ પ્રેક્ટિસ ગ્રાઉન્ડ, એક ક્લબ હાઉસ, ઓલમ્પિક સ્તરનો સ્વીમીંગ પુલ, ઇનડોર ક્રિકેટ એકેડમી, ૭૬ કોર્પોરેટ બોક્સ, ચાર ડ્રેસિંગ રૂમ તેમજ પ્રવેશ માટે ત્રણ ગેટ રાખવામાં આવશે.